Dar de ce pare logo-ul atât de important în România? Există în România o devastatoare pasiune pentru embleme: ”frunza” Elenei Udrea a ținut toată țara cu sufletul la gură, a fost apoi emblema Bucureștiului cu aceleași tipice scandaluri (plagiat, pastișă etc.) și acum urmează concursul pentru  logo-ul ”președinției românești a Consiliului European”, căreia i se va da o amploare și mai mare.